డాక్టర్ బాల్జ్, మాతో మళ్లీ సమావేశమైనందుకు థ్యాంక్యూ,
అయిదవ రోజైన సెప్టెంబర్ ఒకటవ తేదీన ఏం జరిగిందో మరింత వివరంగా తెలుసుకోవాలనుకుంటున్నాం.
మనందరం చనిపోతాం.
పరిస్థితులన్నీ అస్తవ్యస్తంగా ఉన్నాయి.
ఏం జరుగుతోందో ఎవరికీ తెలీదు. ఎవరూ ఇన్ ఛార్జీగా లేరు.
తీసుకోకుండా ఉండాల్సిన నిర్ణయాలు తీసుకోబడ్డాయి.
మనం జనాల సంఖ్యను చాలా తగ్గించుకోవలసిన అవసరం ఉంది,
తర్వాత వెళ్లబోయే బృందంతో నువ్వు కూడా వెళ్లిపో.
వెళ్లిపోవాలా?
సూసన్, నేనెలా వెళ్లిపోగలను! నేను డాక్టరుని.
డాక్టర్లు అంటే రోగులను చూసుకోవాలి.
హోరెస్, ఈ పరిస్థితిలో మనం చేయగలిగింది ఏమీ లేదు.
అప్పటికప్పుడే నన్ను వెళ్లిపొమ్మని చెప్పారు.
సహాయక చర్యలు చేపట్టడానికి వచ్చిన పడవలో నన్ను వెళ్లిపొమ్మన్నారు.
ఆ విషయంలో, నన్ను అపరాధభావం కమ్మేసింది.
చివరి దాకా ఉండనందుకు.
అసలైన వీరత్వం అనేది, పరిస్థితులు ఎంత భయానకంగా ఉన్నా కానీ,
మేము డాక్టర్లము అని గుర్తుంచుకోవడంలో, అలాగే "ఎట్టి పరిస్థితుల్లో హాని తలపెట్టకూడదు," అని
ఇచ్చిన వాగ్దానానికి కట్టుబడి ఉండటంలోనే ఉంది.
కానీ ఆ గందరగోళ పరిస్థితుల్లో, జనాలు తాము ఎవరం అనే దాన్ని మర్చిపోయారు.
ఈ అంధత్వం సర్వత్రా వ్యాపించి, అంతటినీ ఆవహించేసింది.
అంతటినీ ఆవహించేసింది అన్నమాట.
నీటిలో ముందుకు సాగండి
నీటిలో ముందుకు సాగండి, చిన్నారులారా
నీటిలో ముందుకు సాగండి
నీటిలో ముందుకు సాగండి, చిన్నారులారా
నీటిలో ముందుకు సాగండి
దేవుడు మిమ్మల్ని ఆదుకుంటాడు
పురుషులు నది వద్దకు వెళ్లారు
పురుషులు నది వద్దకు వెళ్లారు, ప్రభువా
పురుషులు నది వద్దకు వెళ్లారు
అక్కడికి ప్రార్థించడానికి వెళ్లారు
నీటిలో ముందుకు సాగండి
నీటిలో ముందుకు సాగండి, చిన్నారులారా
షెరీ ఫింక్ రాసిన పుస్తకం ఆధారంగా తెరకెక్కించబడింది
నీటిలో ముందుకు సాగండి
దేవుడు మిమ్మల్ని ఆదుకుంటాడు
తుది తీర్పు
బేటన్ రూజ్
హరికేన్ కత్రినా వెళ్లిపోయిన 11 నెలల తర్వాత
జూలై 18, 2006
అందరికీ గుడ్ ఆఫ్టర్ నూన్.
మెమోరియల్ హాస్పిటల్ అనేది న్యూ ఆర్లీన్స్ లో ఉన్న ఆసుపత్రి.
అది చాలా పెద్ద ఆసుపత్రి, ఎప్పట్నుంచో అక్కడ ఉందది.
ఆ ఆసుపత్రిలో, లేక్ సైడ్ అనే ఇంకో చిన్న ఆసుపత్రి ఉంది.
లైఫ్ కేర్.
లైఫ్ కేర్. లైఫ్ కేర్ లో తీవ్ర అస్వస్థతో కూడిన రోగులకు చికిత్స ఇస్తుంటారు,
వాళ్లలో కొందరికి, ప్రాణాంతక మోతాదులో ఇంజెక్షన్ ఇచ్చి చంపేశారనే ఆరోపణ ఉంది.
డాక్టర్ ఆనా పౌ, అలాగే ఇద్దరు నర్సులైన చేరీ లాండ్రీ, లోరీ బూడోలను,
ఒక పథకం ప్రకారం ప్రాణాలు తీశారనే ఆరోపణతో అరెస్ట్ చేయడం జరిగింది.
నలుగురు రోగులకు మార్ఫీన్, ఇంకా "మాజ్డొలోమ్"ల ఇంజెక్షన్ ఇచ్చారు.
మిడాజొలామ్.
మిడాజొలామ్, దీన్నే వెర్సేడ్ అని కూడా అంటారు.
ఈ రెండింటిలో ఏదైనా ప్రాణాలను హరించివేయగలదు,
కానీ ఆ రెంటినీ కలిపి ఇస్తే, ఇక హరిహరాదులు సైతం ఏమీ చేయలేరు.
వైద్య వృత్తిలో ఉన్నవారు, తమని తాము దేవుళ్లుగా భావించినట్టు ఉన్నారు.
వైద్య సాయం అవసరమైన వారికి ఏమీ కాకుండా చూసుకొనే బాధ్యత వారిపై ఉంది.
ఇవి కారుణ్య మరణాలు కాదు. ఇవి పక్కా ప్లాన్ తో చేసిన హత్యలు.
ఈ కేసు ఇప్పుడు
ఆర్లీన్ పరీష్ డిస్ట్రిక్ట్ అటార్నీ, ఎడ్డీ జార్డన్ ఆఫీసుకి అప్పగించబడుతుంది,
హత్య నేరాన్ని నిరూపించడానికి, గ్రాండ్ జ్యూరీ అవసరమా లేదా అని ఆయన నిర్ణయిస్తారు.
థ్యాంక్యూ.
మంగళవారం, హరికేన్ కత్రినా తాలూకు మరో దెబ్బ...
ఆసుపత్రి మరణాలు
ఒక డాక్టర్, ఇద్దరు నర్సులను అరెస్ట్ చేశారు.
...న్యూ ఆర్లీన్స్ లోని మెమోరియల్ హాస్పిటల్ లో నలుగురు రోగులను హత్య చేశారనే
ఆరోపణ వారిపై ఉంది.
రిచర్డ్ టీ. సిమ్మన్స్ జూనియర్ న్యాయవాది
అంతటి విపత్తులో కూడా ఆసుపత్రిలోనే ఉండి సకల సేవలనూ అందించిన
డాక్టర్లు, నర్సులను బుద్ది ఉన్న పోలీసులు ఎవరైనా అరెస్ట్ చేస్తారా?
అటార్నీ జనరల్ ఒక మీడియా సమావేశం పెట్టి తనను తాను గొప్పగా చూపుకోవడం కోసమని
ముగ్గురు స్థైర్యవంతులైన వైద్య సిబ్బందిని ఆ అటార్నీ జనరల్ ఆఫీసు వాళ్లు అరెస్ట్ చేశారు.
మీ క్లయింట్, డాక్టర్ పౌ అమాయకురాలా?
అవును. అందులో ఏ సందేహమూ లేదు.
వాళ్లేమీ నేరపూరితంగా వ్యవహరించలేదు.
ఇదుగోండి, ఈ అఫీడవిట్ ని చూశారా?
ఇది ఆరోపణలతో ఉన్న ఒక కాగితం మాత్రమే,
ప్రతీ కాగితానికీ ఉన్నట్టే, దీనికి కూడా రెండు వైపులు ఉన్నాయి.
వాళ్లేమీ కావాలని చేయలేదు, ఇవి హత్యలు కూడా కాదు.
ఇప్పుడు నేనేం చేయాలి, విన్స్?
నేను బయటకు ఎలా వెళ్లగలను? అంటే, జనాలు నా గురించి ఏం అనుకుంటారు?
వాళ్లు నన్ను ఏం అనుకుంటారు...
నిన్ను అన్యాయంగా వేధింపులకు గురి చేస్తున్నారనే వాళ్లు అనుకుంటారు, అది నిజమే కూడా.
హా, హలో?
లేదు, తను ఇప్పుడు మాట్లాడలేదు.
ఏంటి?
నేనెవరు అయితే మీకు ఎందుకు? సరేనా?
అది జరగని పని.
ఓ విషయం చెప్పనా? ఈ వైరును ఊడబెరికేస్తే సరి.
బయట ఇంకా ఆరు, ఏడు మంది తిరుగుతూనే ఉన్నారు.
వీళ్లేం అనుకుంటున్నారు అసలు? -చాలా ఆశ్చర్యంగా ఉంది.
నేను నా పాస్ పోర్టును ఇవ్వాల్సి వచ్చింది.
గురవారంకల్లా బెయిల్ కోసం పూచీకత్తు కింద లక్ష డాలర్లు ఇవ్వాలి,
లేదంటే నన్ను మళ్లీ జైల్లో వేస్తారు.
ఇదంతా జరుగుతుందంటే, నేను అస్సలు నమ్మలేకపోతున్నా.
నాది ఆఫ్ చేసి ఉంది. నీ నంబర్ కనిపెట్టేశారా?
హలో. -విన్స్, నేను డాన్ నస్ ని. ఎలా ఉన్నారు?
హేయ్, డాన్. నిజం చెప్పాలంటే, మేము మాకు చేతనైనంత ప్రశాంతంగా ఉండాలనుకుంటున్నాం.
చూడండి, నేను ఆనాతో మాట్లాడాలని ఇందాకటి నుండి కాల్ చేస్తూ ఉన్నా.
సరే. ఒక్క నిమిషం లైనులో ఉండండి.
హాయ్, డాన్.
డాన్ నస్, ఎండీ, ఎఫ్ఏసీఎస్
ఆనా, నీకు జరుగుతున్న దానికి చాలా చింతిస్తున్నా.
జరుగుతున్న పరిణామాలు, నిన్ను వాళ్లు పెడుతున్న ఇబ్బందులు, నాకు చాలా కోపం తెప్పిస్తున్నాయి.
అందరూ నీ పక్షానే ఉన్నారు, నీ కోసం ఏం చేయగలం అని అడుగుతూ ఉన్నారు.
మీ మాటలు నాకు ఊరటనిస్తున్నాయి.
నేను ఒకటి ప్రతిపాదిస్తున్నాను. నీ కోసం ఒక లీగల్ డిఫెన్స్ ఫండును ఏర్పాటు చేస్తున్నాను.
డాన్, ఆ అవసరం లేదులే.
ఆ అవసరం ఉంది. కాస్త వాస్తవికంగా మాట్లాడుకుందాం. నీకు డబ్బు అవసరం అవుతుంది.
అందరూ నీకు సాయపడాలనుకుంటున్నారు.
అది చాలా మంచి ఆలోచన.
దానిదేముందిలే.
కొందరు అసంతృప్తి గల వ్యక్తులు ఏవేవో ఆరోపణలు చేశారు.
హఠాత్తుగా, ఈ తతంగమంతా
ఒక అర్థంపర్థం లేని సంచలనాత్మకమైన జాతీయ వార్తల కథాంశంగా మారిపోయిందే?
ముందే చెప్పా కదా, ఇదంతా నాకు చాలా కోపం తెప్పిస్తుంది.
ఈ కాల్ చేసినందుకు, ఇంకా నువ్వు అండగా ఉంటాను అన్నందుకు నాకు ఎంత ఆనందంగా ఉందో చెప్పలేను.
భలేదానివే. మేమందరమూ నీకు అండగా ఉంటాం.
యుద్ధం మొదలైంది.
మనం ఇంత కష్టపడ్డాం, కానీ ఫోటీ పేర్లు కూడా సరిగ్గా చెప్పలేకపోయాడు.
హా. చివరికి, న్యూ ఆర్లీన్స్ డిస్ట్రిక్ట్ అటార్నీ ఏం చేస్తాడో అదే అందరూ చూస్తారు.
నీకు అతని గురించి ఏం తెలుసు?
ఎడ్డీ జార్డన్ కి, ఈ కేసు విషయంలో ఏం అభిప్రాయం ఉందో ఏమో.
సూపర్.
మనం అతనికి ఈ కేసు ఎంత బలమైనదో చూపించాలి.
ఏ డీఏ అయినా మొట్టమొదటగా చేసే పని, ఈ మరణాలపై నిపుణులు ఏమంటున్నారో తెలుసుకోవడం.
కాబట్టి మనం దాని మీదనే, అంటే ఫోరెన్సిక్ ఆధారంపై దృష్టి పెట్టాలి.
వైద్యపరిశీలకుని ఆఫీసు
అభిప్రాయాలు చెప్పడానికి వస్తే రాత్రంతా పార్టీలు ఏర్పాటు చేస్తానని మాటిచ్చా.
కాబట్టి గాలటోయార్స్ రెస్టారెంటులో అందరికీ ఒక టేబుల్ బుక్ చేశాను.
ఆ తర్వాత ఎలాంటి రచ్చ చేయవచ్చో చూద్దాం.
ఊరిలోని బార్ల మీద పడిన పాథాలజిస్టులు.
అంత కన్నా సూపర్ పని ఇంకేం ఉంటుంది!
బచ్, ఈ సమావేశానికి డీఏ వస్తున్నారా, లేదా?
ఎడ్డీ జార్డన్ కి ఈ సమావేశం గురించి తెలుసు.
అయితే ప్రారంభిద్దాం. ఆయన వచ్చాక అప్పటి దాకా జరిగింది ఆయనకి చెప్పవచ్చు.
రాబర్ట్, ముందు మీరు ప్రారంభిస్తారా?
అలాగే. మా ల్యాబ్ 41 శవాల నుండి టిష్యూ శాంపిల్స్ ని తీసుకుంది.
వాటిలో 23 శవాలలో మార్ఫీన్ లేదా మిడాజొలామ్, లేదా రెండూ ఉన్నట్టు గుర్తించాం.
సరే, అవి ఎంతెంత స్థాయిలో ఉన్నాయని మీ విశ్లేషణలో తేలింది?
ఈ మందుల అవశేషాలు చాలా ఎక్కువ మోతాదులో ఉన్నట్టు నాకు అనిపిస్తోంది.
ఆ విషయం చూడగానే తెలిసిపోతోంది.
శవాలు ఉన్న స్థితి దృష్ట్యా, మీ ఫలితాలు చెల్లుబాటు అయినవే అంటారా?
అవి సరైనవే. అందులో సందేహమే అక్కర్లేదు.
సరే మరి. ఇక ఒక్కో రోగి గురించిన సమాచారం చూద్దాం.
ఆలీస్ హజ్లర్, 90 ఏళ్ల లైఫ్ కేర్ రోగి, న్యుమోనియా కోసం ఆమె చికిత్స పొందుతున్నారు.
బుధవారం రాత్రి, ఆమెకి నొప్పి గానీ లేదా ఇంకే విధమైన ఫిర్యాదు గానీ ఉన్నట్టు రికార్డ్ కాలేదు,
అంటే ఈ మందులు ఆమెకి ఇవ్వాల్సిన అవసరం లేదు.
అయినా కానీ, గురువారం మధ్యాహ్నం ఆమె చనిపోయింది.
ఆమె కాలేయం, మెదడు, ఇంకా కండరాల టిష్యూలో మార్ఫీన్, ఇంకా మిడాజొలామ్ అవశేషాలు ఉన్నాయి.
అవేవీ కూడా డాక్టర్లు ప్రిస్క్రైబ్ చేయలేదు. -ఈ ఫలితాలన్నింటినీ గమనించాక,
నాకు ఇది హత్య అనే అనిపిస్తోంది. మీరు కూడా ఏకీభవిస్తారో లేదో చెప్పండి, మైఖెల్.
నేను ఏకీభవిస్తున్నాను.
రోస్ శవ్వా.
ఆ రెండు మందులూ ఉన్నాయి, కానీ వాటి అవసరం ఉందని ఎక్కడా పేర్కొనలేదు. హత్య.
నేను కూడా అంగీకరిస్తున్నా. -వీల్డా మెక్ మేనస్.
హత్య.
ఎమ్మెట్ ఎవరెట్.
ఈ రోగి స్పృహలోనే ఉన్నాడట, చుట్టూ జరిగేవి అతనికి తెలుస్తూ ఉన్నాయట.
ఆ రెండూ ఇతనికి అవసరమని పేర్కొనలేదు.
హత్య. -నేను కూడా అంగీకరిస్తున్నా,
హత్య
ఆలస్యమైనందుకు మన్నించండి.
మీరు ఎవరు? -నేను అసిస్టెంట్ డిస్ట్రిక్ అటార్నీని.
నా పేరు మైఖెల్ మొరాలెస్. మీరు ఎవరు?
నా పేరు బచ్ షేఫర్. ఈవిడ వర్జీనియా రైడర్. మేము అటార్నీ జనరల్ ఆఫీసులో పని చేస్తున్నాం.
ఎడ్డీ జార్డన్ రాలేదా? -ఆయన తరఫున నేను వస్తున్నాను.
ఈ కేసులో ఇరవై మంది దాకా హత్యకు గురై ఉండవచ్చు, డీఏకి ఇంత కన్నా ముఖ్యమైన పని ఇంకోటి ఉందా?
ఈ కేసులో నేనే ప్రధాన ప్రాసిక్యూటర్ ని.
మీరు ఏమన్నా పంచుకోవాలనుకుంటే, చెప్పండి.
మిస్టర్ మొరాలెస్, మనం కాసేపు ఏకాంతంగా మాట్లాడుకుందామా?
మిస్టర్ మొరాలెస్, ఈ కేసులో
టాక్సికాలజీ రిపోర్టులు చాలా ముఖ్యమైనవని మీరు కూడా ఒప్పుకుంటారనే అనుకుంటున్నా.
అందులో సందేహం అక్కర్లేదు.
లోపల ఈ నగర వైద్య పరిశీలకుడు, ఇంకా ఇద్దరు బయటి ఫోరెన్సిక్ పాథాలజీ నిఫుణులు ఉన్నారు,
ఇంకా దేశంలోని టాప్ ల్యాబ్స్ లలో ఒకదానికి చెందిన డైరెక్టర్ ఉన్నారు,
వీళ్లందరూ ఆధారాలని పరీక్షించడానికి ఇక్కడికి ఎక్కడి నుంచో వచ్చారు.
ఎడ్డీ జార్డన్ కూడా ఇక్కడికి వచ్చి ఉంటే బాగుండేది.
ఈ కేసును వాదించబోయేది మేమే అని అటార్నీ జనరల్ కి తెలుసు,
కానీ ఆయన మమ్మల్ని భాగం చేయడానికి పెద్ధగా ఆసక్తి చూపలేదు.
కానీ ఇది మా కేసు,
కాబట్టి దాన్ని ఎలా ముందుకు తీసుకెళ్లాలో మేము చూసుకుంటాం.
అయితే, ఈ కేసు డీఏ దృష్టిలో పడేంత తీవ్రమైనది కాదంటారా?
ఈ నగరంలో ఏ మరణం జరిగినా దానిపై మా సంపూర్ణ దృష్టి ఉంటుంది.
కానీ నేను వీటిని సాధారణ హత్యలని అనలేను.
చూడండి, నేను కూడా మీలాగే ప్రాసిక్యూటరుగా ఇరవై ఏడేళ్లు పని చేశాను.
మేము ఒక బలమైన కేసును నిర్మించామని నేను బల్ల గుద్ది మరీ చెప్పగలను. చాలా బలమైన కేసు.
కానీ అది నిజమో కాదో నిర్ణయించాల్సింది నేను.
ఇక లోపలికి వెళ్దామా?
అసిస్టెంట్ డిస్ట్రిక్ట్ అటార్నీ మొరాలెస్ కి ఈ కేసుపై పెద్దగా ఆసక్తి లేదని నాకు అనిపిస్తోంది.
అనిపిస్తోందా?
ఆ విచారణాధికారులతో ఇంకా ఎవరైనా మాట్లాడుతున్నారా?
సమన్లు లేదా టెనెట్ లాయర్ లేకుండా ఎవరూ మాట్లాడట్లేదు.
వాళ్లకి ఎవరూ ఏమీ చెప్పకూడదనే ఆశిస్తున్నా.
నేను ఒక విషయం అడిగితే పర్లేదు కదా,
విచారణాధికారులతో సిబ్బంది మాట్లాడితే తప్పేముంది?
వాళ్లేమీ తప్పు చేయనప్పుడు, కంగారు పడాల్సిన అవసరం ఏముంది?
నువ్వు మరీ చిన్నపిల్లాడిలా మాట్లాడుతున్నావు, హోరెస్.
తప్పులు జరిగాయని ఒప్పుకోవడానికి
అందరూ ఎందుకంత తటపటాయిస్తున్నారో నాకు అర్థం కావడం లేదు.
నేను నిన్ను ఒక ప్రశ్న అడగవచ్చా, హోరెస్? -తప్పకుండా.
రోగికి ఏ నొప్పీ తెలియకుండా వారు త్వరగా చనిపోయేలా చేయడం,
లేదా రోగులను వదిలేసి వెళ్లిపోయి
వాళ్లు నిదానంగా వేదనతో కన్నుమూసేలా చేయడం, నీ ముందు ఈ రెండు మార్గాలే ఉన్నప్పుడు
నువ్వు దేన్ని ఎంచుకుంటావు?
అసలు వాటిని మార్గాలుగా నేను భావించను.
జనాలను చంపకుండానే వారికి బాధను దూరం చేయవచ్చు.
వాళ్లని ఎవరూ వదిలి వెళ్లాల్సిన పని లేదు.
విషయం ఏంటంటే, ఎవరికి సేవలు అందించాలి, ఎవరికి సేవలు అందించకూడదు అని
డాక్టర్లను ఎటూ తేల్చుకోలేని స్థితిలోకి నెట్టేసినప్పుడు,
సరైన మార్గాలనేవే ఉండవు, హోరెస్.
భయంకరమైన మార్గాలే ఉంటాయి.
కానీ జరిగింది అది కాదు.
అది కాదా? మరి చెక్ లిస్ట్ ఏది? ఎమర్జెన్సీ ప్రొటోకాల్స్ ఏవి?
మనం ఎలా పని చేయాలి అని ఎవరైనా నిర్దిష్ట ప్రమాణాలను రూపొందించారా?
ఇవైంగ్, నాకు కావలసిందల్లా ఏంటంటే, మనందరం కూర్చొని,
ఎక్కడ తప్పు జరిగిందో చూడాలి, తద్వారా భవిష్యత్తులో ఇది మళ్లీ జరగకుండా చూసుకోవచ్చు.
నేను వెళ్లి ఫిష్ ఫ్రై తెచ్చుకుంటా.
నేను కూడా.
హరికేన్ కత్రినా తర్వాత,
సూపర్ డోమ్ ని దేశంలో అందరూ నష్టానికి గుర్తుగా చూడటం మొదలుపెట్టారు.
కానీ ఇప్పుడు దాన్నే ఆశకి, పునరుద్ధరణకి గుర్తుగా చూస్తున్నారు.
భారీగా పునరుద్ధరణ పనులు జరుగుతున్నాయి,
కార్మికులు ప్రతీ రోజు పని చేస్తూ కట్టడానికి మరమ్మత్తులు చేస్తున్నారు.
హరికేన్ కత్రినా వెళ్లిపోయిన 12 నెలల తర్వాత
ఆగస్ట్ 14, 2006
మనల్ని దర్యాప్తును ఆపివేయమని అడిగారు.
ఏంటి? నిజంగా అంటున్నావా?
మొరాలెస్, ఎడ్డీ జార్డన్ నుండి అటార్నీ జనరల్ కి ఒక లేఖ తయారు చేసి పంపాడు,
వాళ్లకి ఇకపై మన సాయం అవసరం లేదని,
మనం ఇంకా పని చేయడం వలన పెద్దగా లాభం లేదని అందులో రాసి పంపారు.
"పెద్దగా లాభం లేదా?"
మన దగ్గర పత్రాల రూపంలో ఆధారం 50,000 పేజీలు ఉంది.
సారాంశం కావాలట.
యాభై వేల పేజీల ఆధారానికి సారాంశం కావాలా?
సరే, మనం ఎలా ప్రతిస్పందిద్దాం మరి?
ఒక సారాంశాం రాద్దాం...
ఆ తర్వాత ఆ 50,000 పేజీలను కూడా ఆయన మొహాన్నే కొట్టేద్దాం.
ఛ.
మేము కేరీ ఎవరెట్ తో మాట్లాడినప్పుడు,
ఆమె పక్కాగా చెప్పిన మొదటి విషయం ఏంటంటే, న్యూ ఆర్లీన్స్ ని హరికేన్ కత్రినా తాకినప్పుడు
తన భర్త ఎమ్మెట్ మరణించే స్థితిలో లేరట.
మిసెస్ ఎవరెట్, తుఫాను తాకినప్పుడు,
మీ భర్త చావుబతుకుల మధ్య ఉన్నారా? -లేదు.
వాళ్లు ఆయన్ని తరలించడానికి సుముఖత చూపలేదంటారా?
నిజాయితీగా మాట్లాడుకుందాం. ఆయన ఏడవ అంతస్థులో ఉన్నాడు.
ఆయన బరువు 172.4 కేజీలు. అంత బరువు ఉన్నప్పుడు ఏడవ అంతస్థు నుండి కిందికి మోసుకురావాలని,
ఆ క్రమంలో దెబ్బలు తగిలించుకోవాలని ఎవరికైనా ఉంటుందా?
ఆయన చావడానికి బరువే కారణమని మీకు అనిపిస్తోందా?
అవును, నాకు అదే కారణమని అనిపిస్తోంది.
తుఫాను వలన... -ఇది మంచిదే.
టెనెట్, మెమోరియల్ పైన కేసులకు పబ్లిసిటీ కూడా లభిస్తోంది.
మరి ఇప్పటిదాకా ఎంత మంది కేసులు వేశారు?
ఆ విషయం నాకు తెలుసుగా, ఎమ్మెట్ ఎవరెట్, ఆలీస్ హజ్లర్, రోస్ శవ్వా,
ఇంకా హాలిస్ ఆల్ఫర్డ్ కుటుంబాలు. -మీరు దాన్ని హత్యగా భావిస్తున్నారా?
అవును. అది ముమ్మాటికీ హత్యే.
న్యూ ఆర్లీన్స్ నుండి రిపోర్టింగ్...
కుటుంబ సభ్యులు ఇంటర్వ్యూలు ఇస్తున్నారు, కేసులు వేస్తున్నారు.
అది మనకి కాస్త ఇబ్బందికరమైన పరిస్థితిని తీసుకువస్తోంది.
కానీ వాళ్లు చేప్పేది సత్యం కాదు.
హా, నాకు తెలుసు, కానీ కుటుంబ సభ్యులు అంటే అందరూ ఎమోషనల్ గా కనెక్ట్ అయిపోతారు.
దాన్ని ఎదిరించడానికి మనమొక మార్గం కనిపెట్టాలి.
మార్గం అంటే?
మీరు "60 మినిట్స్"షోలో పాల్గొనాలి.
వాళ్లు ఆసక్తిగా ఉన్నారు.
మీ కథనాన్ని స్వయంగా మీరే చెప్పడానికి మీకు ఇది ఒక అవకాశం.
"60 మినిట్స్"?
మీరు అందులో ధీటుగా వ్యవహరించగలరని నాకు తెలుసు.
వాళ్లు నా వృత్తి జీవితానికి ముగింపు పలికేస్తారేమో.
మీ ఉద్దేశం నాకు ఎలా అయితే అర్థమైందో, అలాగే ప్రపంచానికి అంతటికీ అర్థం కావడానికి ఇది మార్గం కావచ్చు.
ఒకసారి ఆలోచించండి.
నేను వాళ్లతో మాట్లాడితే, నా మాటలను వారు వక్రీకరించవచ్చు.
నువ్వు నిర్దోషివి, ఆనా.
నీ వ్యక్తిత్వం ఏంటో వాళ్లకి తెలియాలి.
నీ గురించి వాళ్లకి తెలియాలి.
నువ్వు అందరినీ ప్రేమగా చూసుకుంటావని. ఏ తప్పూ చేయలేదని వాళ్లకి తెలియాలి.
సరే మరి, మిత్రులారా.
ఈ వేసవిలో, లూసియానా అటార్నీ జనరల్, మెమోరియల్ ఆసుపత్రిలో చనిపోయిన వారిలో
నలుగురు రోగులు చనిపోయింది అనారోగ్యం వల్లనో, లేకపోతే భయంకరమైన పరిస్థితుల వల్లనో కాదని
ఆరోపణలు చేసి నగరంలోని యావత్ ప్రజానీకాన్ని ఆశ్చర్యానికి గురి చేశారు.
ఈ రాత్రి మొట్టమొదటిసారిగా, ఆరోపణలను ఎదుర్కొంటున్న వారేమంటారో మనం వినబోతున్నాం.
నేను ఇక్కడ కూర్చొని, నేషనల్ టీవీలో దీని గురించి మాట్లాడుతున్నానంటే
నాకు చాలా ఆశ్చర్యంగా ఉంది.
నేనేమీ హంతకురాలిని కాదని అందరికీ తెలియజేస్తున్నాను.
మిమ్మల్ని అందరూ ఒక గొప్ప డాక్టరుగా చూస్తారు, అలాంటిది ఇప్పుడు
చట్టం దృష్టిలో నేరస్థులుగా ఉన్నారు. అది మీపై ఎలాంటి ప్రభావం చూపింది?
అది నన్ను ఎంతగానో కృంగదీసింది,
ఎందుకంటే, నా జీవితాంతం నేను మంచి చేయడానికే ప్రయత్నించాను.
నేను ఎదిగాక, జీవితమంతా... -తన మాటలు కదిలించేస్తున్నాయి.
నా శక్తినంతా... -అవును.
...నా రోగులను చూసుకోవడానికే నేను ధారపోస్తూ వచ్చాను.
జనాలు చనిపోతూ ఉన్నారా?
అవును, జనాలు చనిపోతూ ఉన్నారు.
వారి అనారోగ్యం వల్లనా లేకపోతే వారు ఉన్న పరిస్థితుల వల్లనా?
ఆసుపత్రిలో తీవ్ర అనారోగ్యంతో ఉన్న వాళ్లు ఉన్నారనే విషయాన్ని మీరు అర్థం చేసుకోవాలి.
పైగా చాలా వేడిగా కూడా ఉంది,
దానికి తోడు, మేము సాధారణంగా ఉపయోగించే పరికరాలన్నీ మాకు అందుబాటులో లేకుండా పోయాయి.
కాబట్టి, జనాలు ఆ భయంకరమైన పరిస్థితుల కారణంగానే చనిపోతూ ఉన్నారు,
ఎందుకంటే, వాటిని తట్టుకొనేంత సామర్థ్యం వారిలో లేదు.
దేవుడా. -శవాలు పేరుకుపోతూనే ఉన్నాయి.
ప్రార్థనా మందిరం కాస్తా శ్మశానంగా మారిపోయింది.
తుపాకీ కాల్పుల శబ్దాలు వినబడసాగాయి. దోపిడీ దొంగలు ఎక్కడ చొరబడతారో అని భయాందోళనలు ఉన్నాయి.
ఇక మీరు ఏమీ చేయలేరు అని మీకు ఎప్పుడైనా అనిపించిందా?
మీకు నా గురించి తెలీదు కాబట్టి, నేనెంత పట్టుదల గల దాన్నో మీకు తెలీదు.
నాకు తెలిసి ఒక్కరు కూడా ఆశ వదులుకోలేదు.
నేను ఆశ వదులుకోలేదని మీకు పక్కాగా చెప్పగలను ఎందుకంటే,
ఒక క్యాన్సర్ స్పెషలిస్టుగా నేనే రోగులకు ఆశని ఇస్తుంటాను.
నేనే ఆ ఆశను.
కారుణ్య మరణాలకు పాల్పడేంత కఠిన గుండె తనకు లేదని కూడా ఆమె చెప్పారు.
మందులను ఎక్కువ మోతాదులో ఇచ్చి చంపే పద్ధతిని నేను నమ్మను.
రోగి ఎప్పుడు చనిపోవాలో నిర్ణయించే హక్కు ఎవరికీ లేదని నా అభిప్రాయం.
కానీ, నేను బాధను దూరం చేసే సేవను నమ్ముతాను.
అంటే, వారు వేదనకు గురికాకుండా మేము చూసుకుంటాం.
నేను ముందే చెప్పినట్టుగా, వారికి బాధ తెలీకుండా చేయడం నా విధి.
డాక్టర్ పౌ ఇంకా, నర్సుల విషయానికి వస్తే,
వారికి యావజ్జీవ శిక్ష పడే అవకాశం ఉంది,
అలాగే ఇక జీవితంలో వైద్య వృత్తి వైపు కన్నెత్తి చూసే అవకాశం వారికి లభించకపోవచ్చు.
ఆ విషయమే
నన్ను తీవ్రంగా బాధిస్తూ ఉంది.
నాకు నిబద్ధత చాలా ఎక్కువ, నా పని అంటే నాకు చాలా ఇష్టం.
అంటే, నాకు నా పనంటే నిజంగా చాలా ఇష్టం. అది నా జీవితంలో నాకు దక్కిన వరమని చెప్పవచ్చు.
నాకు అత్యంత ఇష్టమైన విషయం
ఇక నా నుండి దూరం అయిపోతుందేమో అనే విషయం,
దాని ద్వారా ఎంతో మంచి చేసే అవకాశం నాకు దూరమైపోతుందేమో అనే విషయం,
నన్ను చాలా అంటే చాలా బాధించింది.
ఓ విషయం తెలుసా? తుది పాథాలజీ రిపోర్టులు వచ్చేశాయి.
అబ్బా. ముందు ఒక కప్పు కాఫీ తాగే అవకాశం ఇక నాకు దక్కనట్టేనా?
దక్కనట్టే. -సరే.
బేడెన్, ఇంకా వెక్ట్, వాళ్లు మిన్యార్డ్ ఆఫీసులో
ఏదైతే అన్నారో, అదే లిఖితపూర్వకంగా నిర్దారించారు.
బేడెన్ విశ్లేషణ ప్రకారం, "లైఫ్ కేర్ లో సంభవించిన తొమ్మిది మరణాలకు కారణం మందులు ఎక్కువగా ఎక్కించడం."
వెక్ట్ 29 మరణాలను విశ్లేషించాడు,
ఆ మరణాలన్నీ మందులు ఎక్కువగా ఎక్కించడం ద్వారానే సంభవించాయని ఆయన తేల్చారు.
ఇంకా, డాక్టర్ ఫ్రాంక్ బర్షియా నుండి మనకి ఇంకొన్ని రిపోర్టులు వచ్చాయి.
"తొమ్మిది కేసులలో హత్యలు జరిగాయి."
ఇంకా అమెరికన్ అకాడమ్ ఆఫ్ ఫొరెన్సిక్ సైన్సెస్ కి
ప్రెసిడెంట్ అయిన డాక్టర్ జేమ్స్ యంగ్ ఈ అభిప్రాయాన్ని వెల్లిబుచ్చారు.
"ఈ రోగులందరూ అంతకు ముందు రోజుల్లో ఉండిన తీవ్రమైన పరిస్థితులకు ఎదురొడ్డి నిలిచారు,
అలాంటప్పుడు, మూడున్నర గంటల వ్యవధిలో
మందులు ఎక్కువగా ఇవ్వడం వలన ఆ అంతస్థులో ఉన్న రోగులందరూ చనిపోవడం కాకతాళీయం కానే కాదు."
ఇది ఎవరూ ప్రశ్నించలేనిది.
అలా ఏమీ లేదు. ప్రశ్నించలేనిదంటూ ఏమీ ఉండదు.
శవాల స్థితి గురించి, అలాగే మందులు ప్రాణాంతక స్థాయిలో ఇచ్చారన్న
ఫోటీ వాదనలను వారు సవాలు చేస్తారు...
కానీ, వైద్య వృత్తిలోని అగ్ర నిపుణుల్లో నలుగురు, ఇవి హత్యలే అని చెప్తున్నారు.
అవును.
నీకు ఇంకా ఏం కావాలి, బచ్?
ఇది నా గురించి కాదు.
ఏంటి? వీళ్ళు హత్యకు గురయ్యారు అన్నది నా అభిప్రాయం అంటావా?
అవును, అందులో మరో మాట కూడా లేదు.
కానీ నేనేం చెప్తున్నానంటే,
ఇక్కడ ఆధారాలు ఉంటేనే పని జరిగిపోతుందనుకుంటే అది పొరపాటే.
ఎందుకు? పౌ "60 నిమిషాల" షోలో పాల్గొంది కదా, అందుకా?
అవును, పైగా తాను బాగా మాట్లాడింది కూడా.
ఒక టీవీ షో దీనిపై ప్రభావం ఎలా చూపుతుంది? -అది ప్రభావం చూపదు అనుకుంటున్నావా?
లేదు. -సరే.
ఈ నగరంలోని జనాలు కొన్ని విషయాలు తెలుసుకోవాలనుకుంటారు,
"ఒక గొప్ప డాక్టర్ అయిన ఆనా పౌ జైలుకు ఎందుకు వెళ్లాలి?
ఎన్నో తప్పులు జరిగాయి, కానీ ఆమె ఒక్కరే ఎందుకు బలి అవ్వాలి?"
ఎవరు అరెస్ట్ అవ్వలేదో చెప్పనా?
కార్పొరేట్ సంస్థలోని ఒక్కరు కూడా అరెస్ట్ కాలేదు.
టెనెట్ నుండి గానీ, లైఫ్ కేర్ నుండి గానీ ఒక్కరు కూడా అరెస్ట్ కాలేదు.
మరి ప్రభుత్వ అధికారుల విషయమేంటి?
గవర్నర్ బ్లాంకో ఎందుకు అరెస్ట్ కాలేదు? మేయర్ నేగిన్ ఎందుకు అరెస్ట్ కాలేదు?
వాళ్లే కదా నాయకులు. వాళ్లే కదా ఇన్ ఛార్జులు!
మనం ఈ ప్రశ్నలన్నింటినీ అధిగమించాల్సి ఉంటుంది.
చూడు, నన్ను క్షమించు... నేను...
నేను ప్రాక్టికల్ గా ఆలోచించే ప్రయత్నం చేస్తున్నాను,
అప్పుడే మనం దీన్ని ఎలా అధిగమించగలమో ఆలోచించగలం.
సరే, మరి నువ్వు ఏం చేయాలంటావు మరి?
ముందు ఆ ఫోరెన్సిక్ ఆధారాన్ని అంతటినీ మొరాలెస్ కి పంపించేద్దాం,
దానికి ఒక పెద్ద గిఫ్ట్ ప్యాకింగ్ కూడా చేయించి పంపించు.
అలాగే.
అభినందనలు, ఆనా. మీరు చాలా బాగా మాట్లాడారు. అది చాలా ప్రయోజనకరం అయింది,
మీరు అన్నది నిజమైతే బాగుండు. -అది నిజమే.
నేను అనేక మెడికల్ గ్రూపులతో సంప్రదింపులు జరుపుతూ ఉన్నా.
మద్దతు ఇస్తామంటూ ప్రకటనలు వెల్లువై వస్తున్నాయి.
సరే, ఇది వినండి.
లూసియానా స్టేట్ మెడికల్ సొసైటీ నుండి ఇప్పుడే ఇది వచ్చింది.
"అత్యంత భయంకరమైన, ఇంకా దారుణమైన పరిస్థితుల్లో డాక్టర్ పౌ ఎంతో స్థైర్యంతో పని చేసిందని,
అలాగే రోగులకు ఏది మంచిదో, అది దృష్టిలో ఉంచుకొనే నిర్ణయాలు తీసుకుందని
మేము విశ్వాసం వ్యక్తం చేస్తున్నాం."
మెడికల్ సమాజం నీ పక్షాన నిలబడుతోంది.
అది చాలా ఊరటను కలిగిస్తోంది.
పరీష్ వైద్య పరిశీలకుడు, ఫ్రాంక్ మిన్యార్డ్ నుండి ఇప్పుడే నాకు కాల్ వచ్చింది.
అతను, మీ ఇంటర్వ్యూ చూశాడు. మీతో మాట్లాడాలని అనుకుంటున్నాడు.
నేనెందుకు మాట్లాడాలి?
ఇది చాలా మంచి విషయం. నా మాట నమ్మండి.
పవిత్రమైన బైబిల్
మనం ఇప్పటి దాకా కలుసుకోలేదంటే చాలా ఆశ్చర్యంగా ఉంది.
మీ నాన్న నాకు బాగా తెలుసు. నిజానికి, మీ ఇంటికి నేను చాలా సార్లు వచ్చాను.
అంటే, నేను 11 మంది పిల్లల్లో ఒక దాన్ని.
కాబట్టి, మీ పక్క నుండే వెళ్లి ఉండవచ్చు, లేదా మీపై వాంతి చేసుకొని ఉండవచ్చు.
అది కూడా జరిగి ఉండవచ్చు.
మీ నాన్న చాలా గొప్ప వ్యక్తి.
చాలా మంచి డాక్టర్ కూడా. -అవును.
ఫ్రాంక్ మిన్యార్డ్, ఎం.డీ. వైద్య పరిశీలకులు
నేను గైనకాలాజీ ప్రాక్టీసును మొదలుపెట్టినప్పుడు ఆయన మంచితనంతో
నాకు చూపించుకోమని రోగులకు చెప్పేవాడు.
నేను ఆయన్ని ఆదర్శంగా తీసుకొనే డాక్టరుని అయ్యా.
మరి, దీన్నంతటినీ ఎలా ఎదుర్కొంటున్నావు?
నిజం చెప్పాలంటే, నేను చాలా కష్టపడ్డాను.
అవునులే.
నువ్వు ఎంత కష్టం అనుభవించి ఉంటావో నేను అర్థం చేసుకోగలను.
తుఫాను సమయంలో, ఊరి నడి మధ్యలో ఉన్న నా ఆఫీసుకు
నీళ్లలో నడిచి, ఈది, ఆ తర్వాత పడవలో లిఫ్టులు అడుగుకుంటూ వెళ్లేవాడిని.
అయ్య బాబోయ్.
నాలుగు రోజులు అక్కడే ఇరుక్కుపోయాను.
ఆ సమయంలో ఆహారం, నీటి విలువ మనకు తెలిసొచ్చింది. -అవును.
రాత్రి అయితే, తుపాకీ కాల్పుల శబ్దాలకు నాకు నిద్ర పట్టేది కాదు.
మాకు కూడా ఆ శబ్దాలు వినిపించాయి.
ఇక్కడ లేని జనాలకు అవేమీ అర్థం కావు.
అవును, వాళ్లకి అస్సలు అర్థం కావు. -హా.
నా దృష్టిలో నా పని కేవలం శవాలను పరీక్షించడం మాత్రమే కాదు. అది ఎవరైనా చేయగలరు.
దేని కారణంగా చనిపోయారో నేను అర్థం చేసుకోవడానికి ప్రయత్నిస్తాను.
అందులో భాగమైన వ్యక్తులను అర్థం చేసుకోవాలి అనుకుంటున్నాను, వీలైతే నేరుగా వాళ్లని కలుస్తాను.
మన నగరాన్ని ఇప్పుడు అందరూ చాలా దారుణంగా చూస్తున్నారు.
నాకు కూడా అదే అనిపిస్తోంది.
కత్రినా కారణంగా నేను 650కు పైగా శవాలను పరీక్షించాను.
ఆరు వందల యాభై. అది కూడా ఒక్క న్యూ ఆర్లీన్స్ లో మాత్రమే.
అది అసలు ఊహకు కూడా అందని విషయం.
ఆ అసుపత్రిలో నేను లేనందుకు,
ఆ నిర్ణయాలు తీసుకొనే అవసరం నాకు రానందుకు దేవుడికి దండం పెట్టుకున్నాను.
నువ్వు చేసిన పనులన్నింటికీ నిన్ను దేవుడు చల్లగా చూస్తాడు.
థ్యాంక్యూ. థ్యాంక్యూ.
అద్భుతమైన రాక్ సంగీతానికి నెలవు అయిన, డబ్ల్యూ.వీ.ఎక్స్.టీ బేటన్ రూజ్ లో
ఇప్పుడు మీరు విన్నది గ్రీన్ డే బ్యాండ్ పాట.
ఇప్పుడు స్థానిక వార్తల ముఖ్యాంశాలను చూద్దాం.
గతేడాది, తుఫాను సమయంలో మెమోరియల్ మెడికల్ సెంటరులో సంభవించిన
నలభై అయిదు మరణాల విషయంలో
అవి హత్యలు అని చెప్పడానికి ఏ ఆధారమూ లభించలేదని
న్యూ ఆర్లీన్స్ వైద్య పరిశీలకులు, ఫ్రాంక్ మిన్యార్డ్ ఈ ఉదయం ఒక ప్రకటనను విడుదల చేశారు...
హలో?
మిన్యార్డ్ ఇప్పుడు ఏం ప్రకటించాడో విన్నావా?
ఇప్పుడే విన్నాను.
ఆధారాలేవీ లేవని ఎలా అంటాడు?
నీకు ముందే చెప్పా కదా, అతను తనకి అనిపించిందే ప్రకటిస్తాడు అని.
అది దారుణం! -హేయ్, ఎక్కడున్నావు?
న్యూ ఆర్లీన్స్ కి వెళ్తున్నాను.
వద్దు... వర్జీనియా, వద్దు, వద్దు...
ఛ!
ఆగండి! హేయ్! మీరు లోపలికి అలా వెళ్లిపోలేరు.
హత్యలు జరిగాయి అన్నదానికి ఆధారాలు లేవు
ఇలా మీరు ఎలా చేయగలరు? ఈ మాటలను ఎలా అనగలరు?
ఈ సమయంలో డాక్టర్ పౌకు చాలా మద్ధతు ఉంది.
ఇప్పుడు హత్య అని అందరి ముందూ ప్రకటించడం వలన సమస్యలకు తోడు ఇంకా చాలా దుష్పరిణామాలు జరగవచ్చు.
అది మా నగరానికి చాలా నష్టాన్ని కలిగిస్తుంది.
మీరు నిజాన్ని కప్పి పెట్టారని జనాలకు తెలిస్తే అప్పుడు నగరంలో పరిస్థితి ఎలా ఉంటుందంటారు?
ఒక విషయం చెప్పండి, మిస్ రైడర్.
తర్వాతి సారి తుఫాను వచ్చినా, లేదా ఆ తర్వాతిసారి వచ్చినా అప్పుడు ఏం జరుగుతుందో చెప్పగలరా?
ఎందుకంటే, అలాంటివి తప్పకుండా వస్తాయి.
అప్పుడు మా ఆసుపత్రుల్లో పని చేయడానికి వైద్య సిబ్బంది ఎవరూ లేకపోతే ఏం జరుగుతుందో చెప్పగలరా?
డాక్టర్లు కానీ, నర్సులు కానీ లేకపోతే.
ఎందుకంటే, ఎమర్జెన్సీ సమయాల్లో ఏదైనా తప్పు జరిగితే వాళ్లని నేరస్థులు లాగా చూస్తారని
వాళ్లు భయపడి రాకపోవచ్చు.
అప్పుడు మా నగరం పరిస్థితి ఏంటి?
ఈ నగరాన్ని డాక్టర్లు బెదిరిస్తారని అంటున్నారా?
పని చేయడానికి నిరాకరిస్తారు అంటున్నారా?
ఏదేమైనా, అది మీ పని కాదు కదా.
నేను సగౌరవంగా మీ వాదనతో ఏకీభవించను.
ముప్పై ఒక్క ఏళ్ల పాటు, నా వృత్తి జీవితమంతా ఈ నగరానికి ఏది మంచిదో అదే చేయడానికి అంకితం చేశాను.
లేదు, మీ పని, మీ అసలైన పని,
శాస్త్రీయపరమైన వాస్తవాల ఆధారంగా, సాక్ష్యాల ఆధారంగా నిర్ణయాలు తీసుకోవడం.
కాబట్టి మీ పని మీరు చేయండి.
మీ బాధ్యతను నిర్వర్తించండి.
దూరం నుండి చూస్తే, అది కూడా ఒక మామూలు అమెరికన్ నగరంలానే కనిపిస్తుంది,
కానీ న్యూ ఆర్లీన్స్ ని ఇప్పుడు మళ్లీ సందర్శిస్తే, ఎంత మోసం జరిగిందో మనకు కళ్లకు కట్టినట్టు కనిపిస్తుంది.
చరిత్రలోనే కనీవిని ఎరుగని స్థాయిలో పునరుద్ధరణ కార్యక్రమాలు చేపడతామని అధ్యక్షుడు మాటిచ్చారు,
కానీ ఈ అత్యంత బీద వాడలకు వచ్చి చూస్తే,
ప్రభుత్వ సాయం మచ్చుకైనా లభించినట్టు మనకు ఎక్కడా కనిపించనే కనిపించదు.
ఈ నగరంలోని ఇతర బీద వాడలు, నల్లజాతీయులు ఎక్కువగా ఉండే ప్రాంతాల లాగానే తొమ్మిదవ వార్డును కూడా
ఏమాత్రం పట్టించుకోకుండా అలా గాలికి వదిలేశారు.
గమ్మత్తైన విషయం ఏంటంటే,
భవిష్యత్తు గురించి ప్రశ్నించడానికి ఇక్కడ చాలా తక్కువ మంది మాత్రమే మిగిలి ఉన్నారు.
తొమ్మిదవ వార్డు దిగువ ప్రాంతంలో పది వేల మందికి పైగా వ్యక్తులు తరలి వెళ్లిపోయారు,
తుఫాను ముందుతో పోల్చితే, ఇప్పుడు కేవలం ఏడు శాతం జనాభా మాత్రమే మిగిలి ఉంది.
అది చాలా అన్యాయం. అన్యాయమనే నాకు అనిపిస్తోంది.
ఇంకెంత కాలం నేను ఇలా నెట్టుకురాగలనో నాకు తెలీదు. నేను కూడా అన్నీ సర్దేసుకొని ఇక్కడి నుండి వెళ్లిపోవాలేమో.
సూపర్. నాకు మొదటి రౌండుకు స్పాన్సర్ చేస్తున్నావే. ఏం...
నన్ను కలవడానికి వచ్చినందుకు థ్యాంక్స్.
హేయ్, నువ్వు బాగానే ఉన్నావా?
బచ్...
ఇక ఈ కేసులో నేను కొనసాగలేను.
ఇక్కడ రాజకీయాలు ఏ స్థాయిలో జరుగుతున్నాయో అర్థమైంది. నేనేమీ వెర్రి దాన్ని కాదు.
కానీ జనాలు వాస్తవాలను పట్టించుకోకుండా ఎలా ఉండగలరు అనేదే నాకు అర్థం కావట్లేదు.
ఇక నేను... నేను ఇదంతా భరించలేకపోతున్నాను.
చూడు, నేను అతిగా స్పందించాను. మన కేసు ఇప్పుడు చాలా బలంగా ఉంది.
లేదు. నువ్వు ఇంతకు ముందు చెప్పింది నిజమే.
ఇక్కడ నిజానిజాల కన్నా తెర వెనుక చాలా తతంగం నడుస్తుంది,
దాన్ని నేను గ్రహించాలి.
నీ మాటను నేను విని ఉండాల్సింది, కానీ...
ఇప్పుడు నాకు ఇది ఎలా ముగుస్తుందో అర్థమైంది కాబట్టి, నేను విరమించుకోవడమే మేలు,
లేకపోతే నాకు పిచ్చి ఎక్కిపోతుంది. -లేదు, వర్జీనియా.
లేదు, నేను నీలా ఉండలేను.
నేను...
దీన్ని నేను వ్యక్తిగతంగా తీసుకోకుండా ఉండలేకపోతున్నాను.
అది నన్ను చిత్రవధ చేసేస్తోంది.
నీతో కలిసి పని చేసిన ప్రతీ క్షణం నాకు గుర్తు ఉండిపోతుంది, బచ్.
కానీ ఇక నా వల్ల కాదు.
ఈ విషయంలో నీతో వాదించి ఒప్పించనా? -వద్దు, అలా చేయకు.
ఇప్పటికే నేను చాలా ఎమోషనల్ గా ఉన్నాను.
మనిద్దరి జట్టు చాలా బాగుంటుంది.
హరికేన్ కత్రినా వెళ్లిపోయిన 18 నెలల తర్వాత
ఫిబ్రవరి 20, 2007
వైద్య పరిశీలకుడు ఫ్రాంక్ మిన్యార్డ్
సర్, మీ కోసం దాదాపుగా అందరూ సిద్ధంగా ఉన్నారు.
థ్యాంక్యూ.
ఇవాళ ఇక్కడికి వచ్చినందుకు మీ అందరికి ధన్యవాదాలు.
గతంలో నేను చేసిన ప్రకటనపై మరింత స్పష్టతను ఇవ్వాలనుకుంటున్నాను.
మెమోరియల్ హాస్పిటల్ లో సంభవించిన మరణాలపై అప్పటిదాకా జరిగిన విచారణలో భాగంగా
హత్యలు జరిగాయని ఆధారాలేవీ లేవని నేను అన్నప్పుడు,
మెమోరియల్ లో రోగులు చనిపోయిన విధానాన్ని
హత్యలుగా పరిగణించలేము అని చెప్పడం నా ఉద్దేశం కాదు.
దాన్ని ఇంకా నిర్ధారించవలసి ఉంది, దానిపై మరింత దర్యాప్తు జరగనుంది,
అలాగే దానిపై నేను ప్రత్యేకమైన గ్రాండ్ జ్యూరికీ ప్రెజెంటేషన్ ని కుడా ఇవ్వనున్నాను.
థ్యాంక్యూ.
ప్రత్యక్ష ప్రసారం: వైద్య పరిశీలకులు, మిన్యార్డ్ మీడియా సమావేశం
ఆయన అప్పుడు ఒక మాట, ఇప్పుడు ఒక మాట ఎలా చెప్పగలడు?
ఏమో మరి.
...హత్యలు జరగలేదని చెప్పలేమని ఇప్పుడు అంటున్నారు.
నేను పని చేయడానికి వెళ్తాను.
బంగారం, నువ్వు కాసేపు ప్రశాంతంగా ఉంటే మంచిదేమో.
మరేం చేయమంటావు? ఊరికే కూర్చొని, నా చేతిలో లేని దాని గురించి భయపడుతూ ఉండమంటావా?
లేదు, పోనీ ఓ పని చేద్దామా? ఇద్దరం ఎక్కడికైనా వెళ్దామా?
ఏమంటావు? కేవలం మనిద్దరమే. ఫ్లోరిడాకి వెళ్దాం.
బీచ్ లో సరదాగా గడుపుతున్నప్పుడు నా ఫోటో ఎవరైనా తీస్తే, ఇక అంతే నా పని.
విన్స్, నువ్వు నా మంచి కోసమే ఇలా అంటున్నావని నాకు తెలుసు, కానీ నేను అలా ఉండలేను.
నా... నా గురించి నీకు తెలుసు.
నేను ఏదోక పని చేస్తూ ఉండాలి. లేకపోతే పిచ్చి ఎక్కిపోతుంది.
అందరూ కూర్చోండి.
గుడ్ మార్నింగ్. -గుడ్ మార్నింగ్. గుడ్ మార్నింగ్.
సోదరసోదరీమణులారా, న్యూ ఆర్లీన్స్ పరీష్ కి
ప్రత్యేకమైన గ్రాండ్ జ్యూరీ సభ్యులుగా మీరు ఎంచుకోబడ్డారు.
ఇప్పుడు, మీకు ఆధారాలను చదివి వినిపిస్తారు,
అలాగే డిస్ట్రిక్ట్ అటార్నీ ఆఫీసు వాళ్లు మీకు అందించే సమచారం ఆధారంగా
మీరు నిర్ణయం తీసుకోవాలి.
ఇక్కడ విచారణ జరగడం లేదు.
ఇరు పక్షాల నుండి ఉద్రేకంతో కూడిన వాదనలు ఇక్కడ ఉండవు.
అలా కాకుండా, ఈ కేసు విషయంలో డిస్ట్రిక్ట్ అటార్నీ ఆఫీసు వాళ్లు
ఏ సమాచారాన్ని అయితే సేకరించారో, దాన్ని మీకు అందిస్తారు.
వాళ్లు, ఇంకా నేను మీకు సూచనలు ఇస్తాము, మిమ్మల్ని కోరినప్పుడు మీరు నిర్ణయం చెప్పాలి.
ఇక్కడ జరిగేదంతా మీరు రహస్యంగా ఉంచాలి. అర్థమైందా?
అర్థమైంది, యువర్ హానర్.
అయితే, ఇప్పటి నుండి మీ సర్వీస్ మొదలైంది.
వాళ్లు నిర్ణయం తీసుకొనే దాకా మనకి ఏమీ తెలీదు.
ఆ నాలుగు గోడల మధ్య వాళ్లు చేసేదంతా రహస్యంగా ఉంటుంది. మొత్తం.
ఈ ప్రపంచంలో అత్యంత నరకప్రాయమైనది ఏదైనా ఉందని మీరు అడిగితే,
నేను ఇదే అని చెప్తాను.
హా.
తీర్పు ఏదైనా కానీ, విచారణ జరిగితే నా జీవితం నాశనం అయిపోతుంది, రిక్.
నేనేం చేయాలి?
అందరూ వినండి.
ఈమె పేరు మాయా.
ఈమెకి 49 ఏళ్లు, త్రోట్ క్యాన్సర్ ఈమెకి రావడం ఇది మొదటిసారి కాదు.
ఈ ఆపరేషన్ కి మనకి కాస్త ఎక్కువ సమయమే పడుతుంది,
కాబట్టి అందరూ ఏకాగ్రతగా ఉండాలి.
సరే.
దేవుని సహాయంతో, మనం మన వంతు కృషి చేద్దాం.
ఆమెన్.
డాక్టర్ పౌ, ఇవాళ మీరు ఆపరేషన్ చాలా చక్కగా చేశారు.
నేనొక్క దాన్నే కాదు, అందరం బాగా చేశాం.
డాక్టర్, మీ డిఫెన్స్ ఫండుకు నేను కూడా నా వంతు సహకారం అందించాను.
మోనికా. థ్యాంక్యూ.
మీలా కావాలన్నదే నా ఆశయం కూడా.
మీకు అంతా మంచే జరగాలని ప్రార్థిస్తున్నాను.
థ్యాంక్యూ. నేను కూడా అదే ప్రార్థించుకుంటున్నాను.
హరికేన్ కత్రినా వెళ్లిపోయిన 23 నెలల తర్వాత
జూలై 24, 2007
జ్యూరీ సభ్యులారా, పునఃస్వాగతం.
దైవ చట్టానికి లోబడి మానవ చట్టాలు పని చేస్తాయి.
లూసియానా రాష్ట్రం తరఫున మైఖెల్ మొరాలెస్ ని అయిన నేను హాజరు అయ్యాను.
ఈ విషయంలో గ్రాండ్ జ్యూరీ సభ్యులు వ్యాఖ్య చేయాలనుకుంటున్నారు, యువర్ హానర్.
ఆనా పౌ కేసులో,
ఆమె పది కౌంట్ల నేరానికి పాల్పడ్డారా లేదా అనే విషయాన్ని పరిగణించమని మిమ్మల్ని కోరడం జరిగింది.
ఒక కౌంట్ హత్యా నేరం,
తొమ్మిది కౌంట్లు, హత్య చేయాలని కుట్రపూరితంగా వ్యవహరించారనే నేరం.
మీ మీ నిర్ణయం ఏంటి?
ఈ పది కౌంట్లలోనూ "నేరాలకు పాల్పడినట్లుగా అనిపించడం లేదు," అని రాశారు.
అంతేనా?
అవును, యువర్ హానర్.
సరే మరి. ఇంతటితో ఈ విషయం, అలాగే మీ సర్వీస్ కూడా ముగుస్తుంది.
వివాదాస్పద క్రిమినల్ కేసుకు సంబంధించి ఇప్పుడే అందిన తాజా వార్త.
తీవ్ర అస్వస్థతో ఉన్న రోగులను చంపారనే ఆరోపణలను
ఎదుర్కొంటున్న డాక్టర్ నిర్దోషి అని న్యూ ఆర్లీన్స్ లోని గ్రాండ్ జ్యూరీ అభిప్రాయపడింది.
ఆమె మీద క్రిమినల్ ఛార్జీలు మోపరాదని గ్రాండ్ జ్యూరీ నిర్ణయాన్ని వెల్లడించింది.
ఆనా.
మీరు నిర్దోషి అని ప్రకటించారు.
ఒక్క ఛార్జీ కూడా మీపై వేయలేదు. -ఓరి దేవుడా.
హమ్మయ్య. దేవుడా, నీకు ధన్యవాదాలు. -ఏంటి? ఒక్క ఛార్జీ కూడా వేయట్లేదా?
దేవుడా, నీకు రుణపడి ఉంటా.
ఒక్క ఛార్జీ కూడా వేయట్లేదా?
లేదు.
డిస్ట్రిక్ట్ అటార్నీ జోర్డన్.
గ్రాండ్ జ్యూరీ నిర్ణయం పట్ల మీ అభిప్రాయం ఏంటి?
జ్యూరీ నిర్ణయంతో నేను ఏకీభవిస్తున్నాను. థ్యాంక్యూ.
మిస్టర్ మొరాలెస్, మీ అభిప్రాయం చెప్పగలరా?
దయచేసి అందరూ ఒక కాపీ తీసుకోండి.
దేశంలోని అన్ని ప్రాంతాలకూ చెందిన ఫోరెన్సిక్ నిపుణులు,
మెమోరియల్ మెడికల్ సెంటరులో సంభవించిన సదరు మరణాలను, హత్యలుగానే నిర్ణయించిన విషయాన్ని
మీరు చూడవచ్చు.
అదే నిజమైతే, సర్, మరి గ్రాండ్ జ్యూరీ ఎందుకు ఆమెని నిర్దోషి అని అభిప్రాయపడినట్టు?
ఎందుకంటే, ఈ ఫోరెన్సిక్ నిపుణుల అభిప్రాయాలను వారు నేరుగా వినలేదు కాబట్టి.
దానికి కారణం? -దాన్ని మీరు ఆ డిస్ట్రిక్ట్ అటార్నీని అడగాలి.
చాలా భయంకరమైన పరిస్థితులు నెలకొని ఉన్నాయి కాబట్టి, డాక్టర్ పౌ తీసుకొన్న నిర్ణయాల విషయంలో
తప్పొప్పులను చూడటం సబబే అంటారా?
పరిస్థితులు ఎంత భయంకరంగా ఉన్నా కానీ,
మనిషి ప్రాణాన్ని తీయడం అనేది సమంజసమైన పని కానే కాదు.
మనిషి ప్రాణం అంటే విలువ లేదా?
ఎలాంటి పరిస్థితులైనా కానీ మనిషి ప్రాణాలను తీయడం సరైన పనేనా?
ఈ కేసు ద్వారా ఈ ప్రశ్నలన్నీ తలెత్తుతున్నాయి.
కాబట్టి, గ్రాండ్ జ్యూరీ తీసుకున్నది సరైన నిర్ణయమే అని
నాకు ఏ కోశానా అనిపించడం లేదు.
బచ్?
నువ్వు బాగానే ఉన్నావా?
హా, నేను బాగానే ఉన్నాను.
బంగారం, నీ కేసుల గురించి చర్చించడం నీకు ఇష్టం లేదని నాకు తెలుసు,
కానీ... ఇది నువ్వు అనుకున్నట్టుగా జరగనందుకు బాధగా ఉంది.
ఆ ఆసుపత్రి, అదేమీ హోరాహోరీ పోరు జరుగుతున్న
యుద్ధభూమి కాదు. అదొక ఆశ్రయం.
వాళ్ల దగ్గర నీరు, ఆహారం ఉన్నాయి. సహాయక పడవలు కూడా వచ్చాయి.
అసలు ప్రయత్నించకుండా ఉండటం కన్నా, ఎంత కష్టమైనా కిందికి మోసుకురావడం,
లేదా కనీసం కిటికీ నుండి అయినా కిందికి దింపవచ్చు కదా?
అతడిని బయటకు తీసుకురావడానికి అసలు ప్రయత్నమైనా చేయలేదేం?
డాక్టర్ అయినంత మాత్రాన, ఎవరు బతకాలో, ఎవరు చావాలో నిర్ణయించేసే హక్కు ఉంటుందా?
మీ రోగులకు మార్ఫిన్, ఇంకా వెర్సేడ్ ని
కలిపి ఇవ్వాలని మీకు అనిపిస్తే,
ముందూ వెనకా ఆలోచించకుండా ఇచ్చేస్తారా?
ఇతరులు జనాలను బయటకు తరలిస్తున్నప్పుడు,
నువ్వేమో "బాధను దూరం చేస్తూ ఉన్నావు",
ఆ విషయాన్ని ఎలా మర్చిపోవాలి?
పాపం వాళ్లు.
వాళ్లను ఏం చేస్తున్నారో కూడా వాళ్లకి తెలీదు.
పాపం వాళ్లకి తమను తాము కాపాడుకొనే అవకాశం కూడా లేదు.
ఇది నిజంగా చాలా బాధిస్తోంది, లిన్. నిజంగా చాలా బాధిస్తోంది.
నాకు తెలుసు.
మీకు ఇది ఇద్దామని వచ్చాను.
మేము ఇంకా మెరుగ్గా పని చేసి ఉండాల్సింది.
అందులో మీ తప్పేమీ లేదు.
డాక్టర్ పౌ, ఇంకా అధికారం, హోదా ఉన్న వాళ్లందరూ, ఆమెకి అండగా నిలిచారు.
ఎమ్మెట్. మా ఇద్దరి ప్రేమ హై స్కూలులో మొదలైంది.
కాలేజీలో రెండవ ఏడాది పార్టీకి నాకు ఒక తోడు అవసరమైనప్పుడు, మేమిద్దరం కలిశాం.
అతను నా స్నేహితురాలి అన్నయ్య, అతను ఇంటి వరండాలో కూర్చొని ఉండగా చూశాను.
ఇక నా స్నేహితురాలితో అన్నాను,
"నన్ను పార్టీకి తీసుకువెళ్తాడో లేదో మీ అన్నయ్యని అడుగు," అని.
అతను నన్ను తీసుకెళ్లాడు కూడా.
ఎమ్మెట్.
"పాపా, నేను నిన్నే పెళ్లి చేసుకుంటాను," అనేవాడు.
"నిన్ను చచ్చినా పెళ్లి చేసుకోను," అని నేను అనేదాన్ని.
ఊరికే అతడిని ఏడిపిద్దామని.
నాకు తెలిసిన వాళ్లలో, అతనంత మంచి వాడు, దయగల వాడు ఇంకెవరూ లేరు.
అతడిని కలిసే అదృష్టం నాకూ దక్కి ఉంటే బాగుండు.
హత్య విషయంలో ఇంత వ్యవధిలోపే కేసు వేయాలనే నియమేమీ లేదు.
న్యాయం కోసం చాలా కాలంగా వేచి చూస్తూ ఉన్నాను. ఇంకొంత కాలం పాటు వేచి చూడలేనా?
న్యాయశాఖ
హేయ్, ఎన్నెళ్లకెన్నాళ్లకు దర్శన భాగ్యం కలిగింది మాకు!
హా. నిన్ను అప్పుడే వదిలేస్తాను అనుకున్నావా!
నా వస్తువులు కొన్ని ఉంటే, తీసుకువెళ్లడానికి వచ్చా.
ముందు పక్క నువ్వు ఒక్కడివే కూర్చోని ఉన్నావే.
హా, ప్రశాంతంగా ఒక్కడినే అయిదు నిమిషాలు విరామం తీసుకుందామని వచ్చా.
నువ్వు ముందే వైదొలగి మంచి పని చేశావు అనుకుంటా, ఏమంటావు?
ఏదేమైనా, దిగమింగుకోవడం కష్టంగానే ఉంది.
లోపల ఏం జరిగి ఏడ్చింది? కటువుగా మాట్లాడి ఉంటే క్షమించు.
చాలా జరిగాయి, కనీసం వాళ్లు క్రిస్టీ జాన్సన్ ని పిలవను కూడా పిలవలేదు.
ఏంటి?
హత్య కేసులో ప్రత్యక్ష సాక్షిని పిలవకపోతే ఎలా?
చూస్తుంటే, బయటి ఫోరెన్సిక్ నిపుణులు కూడా
తమ వాంగ్మూలాలని సమర్పించినట్లు అనిపించట్లేదు.
ఎందుకలా చేశారు?
అది ఆ దేవునికే తెలియాలి.
కానీ స్పెషల్ గ్రాండ్ జ్యూరీ రికార్డులను శాశ్వతంగా సీల్ వేసేశారు,
కాబట్టి మనకి ఎప్పటికీ తెలీను కూడా తెలీదు.
పౌకి వ్యతిరేకంగా వెళ్లి మనం పప్పులో కాలు వేశామేమో.
ఆధారాలన్నీ అటే వెళ్లాయి, మనం కూడా అదే అనుసరించాం.
మనల్ని పౌ దగ్గరికి తీసుకెళ్లి వదిలాయి.
హా, అన్ని విధాలా ఆదర్శమూర్తి అయిన ఒక డాక్టర్ వైపు మళ్లీంచాయి. కానీ తను ఆదర్శమూర్తి కానే కాదు.
మర్చిపోయి ముందుకు సాగిపోవాలి.
నీతో కలిసి పని చేసినందుకు చాలా ఆనందంగా ఉంది, బచ్.
నాకు కూడా.
జాగ్రత్త, వర్జీనియా.
బై.
ఒక సంవత్సరం తర్వాత
సోదరసోదరీమణులారా...
లాంచ్ ఈవెంట్ ఆరోగ్య రంగంలో విపత్తు నిరోధ చర్యలకు సన్నద్ధమవ్వడం
...ఇవాళ మన ముఖ్య అతిథి,
డాక్టర్ ఆనా పౌని వేదిక మీదికి ఆహ్వానించే భాగ్యం దక్కడం నా అదృష్టంగా భావిస్తున్నాను.
వావ్! సూపర్!
థ్యాంక్యూ. అందరికీ చాలా చాలా థ్యాంక్స్.
థ్యాంక్యూ. నేను క్లుప్తంగా కొన్ని విషయాలు చెప్తాను.
కత్రినా తుఫాను సమయంలో జరిగిన దాన్ని
ఈ గదిలో ఉన్న వాళ్ళెవరూ ఎప్పటికీ మర్చిపోలేరు.
ఒక్కొక్కొళ్ల దగ్గర ఒక్కో గాథ ఉంటుంది.
మెమోరియల్ హాస్పిటల్ లో నాకు జరిగింది వివరించడం...
చాలా చాలా కష్టం.
వేడి, దుర్వాసన, కరెంట్ లేకపోవడం,
రోగులను తరలించేటప్పుడు నెలకొని ఉన్న గందరగోళ పరిస్థితులు.
ఆ తర్వాత బుధవారం నాడు, తరలించే పని ఆగిపోయింది. ఆగిపోయిందంతే.
ఎందుకో మాకు తెలీదు. ఎవరూ మాకు చెప్పలేదు కూడా.
ఆ తర్వాత గురువారం నాడు,
ఆ రోజుకల్లా ఆసుపత్రిలో ఎవరూ ఉండకూడదని, అందరూ బయటకు వచ్చేయాలని మాకు చెప్పారు.
అయిదు రోజులు, రాత్రనకా, పగలనకా నిద్రలేకుండా గడిపాక, ఫెమా కాల్ చేసి,
"మధ్యాహ్నంకల్లా పడవలన్నింటినీ తీసుకెళ్లిపోతాం,
కాబట్టి మీరు ఆ సమయానికల్లా, ఆసుపత్రిలో నుండి మీరు ఎవరినైతే బయటకు తీసుకురాగలరో, వాళ్లని తీసుకురండి,
ఎందుకంటే, వాళ్లు ఎక్కువ సేపు ఆసుపత్రిలో ఉండలేరు కాబట్టి."
కోస్ట్ గార్డ్ వాళ్లు హెలికాప్టర్లను పంపారు,
కానీ అవి గురువారం మధ్యాహ్నానికి కానీ రాలేదు.
నాకు తెలియని ఒక విషయాన్ని నేను అప్పుడు నోట్ చేసుకొని ఉండాల్సింది.
కోస్ట్ గార్డ్ హెలికాప్టర్లు రాత్రి పూట ఎగరలేవు.
రోగులను తరలించడానికి కావలసిన అండ మాకు దక్కలేదు.
రవ్వంత కూడా దక్కలేదు.
స్థానిక, రాష్ట్ర, కేంద్ర ప్రభుత్వాలు
మమ్మల్ని గాలికి వదిలేశాయి, మాకు ద్రోహం చేశాయి.
మేము ఏకాకులం అయిపోయాం.
కానీ, నేను కేవలం ఒక సాదాసీదా డాక్టరును.
రోగిని చూసుకోవడం అంటే వినడానికి సులభంగా, అద్భుతంగా ఉంటుంది.
కానీ వాస్తవానికి, అది చాలా కష్టమైన పని.
ఆ ఆసుపత్రిలో ఉన్న ప్రతి ఒక్కరూ రోగులకు సౌకర్యాలను, సేవలను అందించడానికి
తమ శాయశక్తులా కృషి చేశారని నేను గుండె మీద చేయి వేసుకొని చెప్పగలను.
ఎవరినీ గాలికి వదిలేయలేదు. ఎవరినీ అలక్ష్యపెట్టలేదు.
అందరినీ గౌరవప్రదంగా చూసుకున్నాం.
నేను అరెస్ట్ అయిన రోజు, జూలై 17, 2006 నాడు నా జీవితం సంపూర్ణంగా మారిపోయినా,
నాకు జరిగిన వాటికి నేనేమీ కలత చెందట్లేదు,
ఎందుకంటే, దేవుని చల్లని చూపు నా మీద ఉంది కనుక.
నాకు తోడుగా ఉండటానికి ఆయన చాలా మందిని పంపాడు. నేను నిజమే చెప్తున్నా.
నా మిత్రులని...
నా కుటుంబాన్ని, నా రోగులను,
నర్సులను, నా తోటి డాక్టర్లను పంపాడు.
వాళ్లలో చాలా మంది ఈ గదిలోనే కూర్చొని ఉండటం నేను గమనిస్తున్నాను.
మీరందరూ లేకపోయుంటే, నేను ఇక్కడ ఉండగలిగే దాన్నే కాదు.
మీరు నాకు ఇచ్చిన ధైర్యం, స్థైర్యం
దేవుడు ప్రసాదించిన వరమని చెప్పవచ్చు.
కాబట్టి మీ ప్రేమ, ఇంకా దేవుని కృపే
నన్ను రోజూ నడిపిస్తున్నాయి.
మీరు నా పక్షాన నిలబడినందుకు ఈ ప్రపంచంలో నా కన్నా అదృష్టవంతులు
ఇక ఎవ్వరూ లేరు అనుకుంటున్నా. అందుకు, మీకు అందరికీ థ్యాంక్యూ.
హా!
మీకు అందరికీ నా హృదయపూర్వక కృతజ్ఞతలు. థ్యాంక్యూ.
థ్యాంక్యూ.
థ్యాంక్యూ. థ్యాంక్యూ.
హలో, ఆనా. -హోరెస్.
నువ్వు వచ్చినందుకు చాలా ఆనందంగా ఉంది.
విన్స్ ఎలా ఉన్నాడు?
బాగున్నాడు. ఏమైపోయాడబ్బా?
అక్కడ చిందులేస్తున్నాడు. -హా.
గతేడాది అంత జరిగిన తర్వాత, ఇప్పుడు కాస్త అలా ఫ్రీగా చిందులేస్తున్నాడు.
నేను ఊహించుకోగలనులే.
జరిగింది అస్సలు నమ్మలేకున్నా, హోరెస్.
అస్సలు నమ్మలేకున్నా.
అంత కన్నా నాకు... నాకు దాన్ని ఎలా వర్ణించాలో తెలియడం లేదు.
ఆనా, పడవలను ఫెమా తీసుకెళ్లిపోలేదు.
వాటిని నడిపింది వాలంటీర్లు.
మన ఫోన్లు పని చేయడం లేదు కాబట్టి వాళ్లు మనకి కాల్ చేసి ఉండకపోవచ్చు.
అదీగాక, కోస్ట్ గార్డ్ హెలికాప్టర్లు రాత్రి పూట తిరిగాయన్న విషయం నీకు కూడా తెలుసు.
వాళ్లు నైట్ విజన్ గాగుల్స్ ని ఉపయోగించారు.
రోజంతా వాళ్లు సహాయక చర్యలు చేపడుతూనే ఉన్నారు.
కోస్ట్ గార్డ్ వాళ్లు రోగులను కాపాడే ప్రయత్నం చేయలేదని మనం అనలేం.
హోరెస్. అవి రాత్రి పూట రాలేదు.
విన్స్ ని అడుగు. అతను పైలట్.
ఆనా, నేను కూడా మెమోరియల్ లోనే ఉన్నాను.
నీకు అవన్నీ ఒక విధంగానే గుర్తున్నాయి, అంత మాత్రాన అవే నిజమైపోవు.
దేవుడా.
నీకు అంతా మంచే జరగాలని కోరుకుంటున్నా.
మెమోరియల్ మెడికల్ సెంటర్ టెనెట్ లూసియానా ఆరోగ్య వ్యవస్థ
మెమోరియల్
గ్రేటర్ న్యూ ఆర్లీన్స్ ప్రాంతంలో ఆనా పౌ ఇంకా వైద్య వృత్తిలోనే
కొనసాగుతూ ఉన్నారు.
డాక్టర్ పౌ, ఇంకా ఆమె న్యాయవాది కలిసి మూడు బిల్లులను రాయడంలో సహాయపడ్డారు,
విపత్తు సమయాల్లో వైద్య సిబ్బందిని చట్టపరమైన చర్యల నుండి
కాపాడటమే వీటి ఉద్దేశం.
అవి ఏకగ్రీవంగా పాస్ అయిపోయాయి.
డాక్టర్ పౌకి, ఇంకా ఇతరులకి వ్యతిరేకంగా ఎవరెట్ కుటుంబంతో పాటు
ఇంకో మూడు కుటుంబాలు వేసిన సివిల్ కేసులు సెటిల్ చేయబడ్డాయి.
ఆ సెటిల్మెంట్ తాలూకు నియమాల గురించి
మూడవ కంటికి తెలియకుండా ఉంచడానికి ఆ కుటుంబాలు అంగీకరించాయి.
హరికేన్ కత్రినా తదనంతర సంఘటనల విషయంలో
మెమోరియల్ లో పని చేసిన ఎవరూ ఇప్పటిదాకా దోషిగా నిలవలేదు.
2006లో డిజైన్, ఇంకా నిర్మాణంలో లోపాల వల్లనే
కత్రినా తర్వాత, అధిక శాతం వరద నీరు చేరుకుందని
ఆర్మీలోని ఇంజినీరింగ్ విభాగం అంగీకరించింది.
2018లో, న్యూ ఆర్లీన్స్ చుట్టూ పద్నాలుగు బిలియన్ డాలర్ల ఖర్చుతో
కట్టల, ఇంకా వరద ముంపు నుండి కాపాడటానికి గోడల సిస్టమ్ ని
ఆర్మీలోని ఇంజనీరింగ్ విభాగం పూర్తి చేసింది.
పెరుగుతున్న సముద్ర నీటి మట్టాలు, ఇంకా బలహీనమైన నేల దృష్ట్యా,
ఆ సిస్టమ్ ని 2023లోనే మళ్లీ పునరుద్దరించాల్సి రావచ్చు.
ఎమర్జెన్సీ సమయాల్లో వైద్య సేవలను ఏ ప్రాధాన్య క్రమంలో అందించాలి అనేది
ఇంకా తేలని అంశంగా మిగిలిపోయింది.
హరికేన్ కత్రినా కారణంగా, ఇంకా తదనంతర పరిణామాల కారణంగా
వేదనకు గురైన వాళ్లకి, ఇంకా నష్టపోయిన వాళ్లకి ఈ షో అంకితం.
అలాగే చెరిగిపోని న్యూ ఆర్లీన్స్ స్ఫూర్తికి కూడా ఈ షో అంకితం.
సబ్ టైటిళ్లను అనువదించినది: రాంప్రసాద్